|  |  |
| --- | --- |
| Bilag til pkt. 3. d) til UPU møde 3. maj 2018 |  |

# Problemstilling

Der har været indlæg i Frøavleren og Landbrugsavisen om problemer med ukrudtindhold i frø og sædekorn. Reglerne blev ændret i forhold til indhold af gold hejre i 2007. Der ønskes en drøftelse af behov for ændring af normer for ukrudtsindhold i frø og sædekorn.

# Baggrund

Artiklerne fra Frøavleren og Landbrugsavisen udsendes sammen med bilaget.

I 2007 indførtes en norm for indhold af gold hejre i såsæd på 0 frø i 1 kg, med en tolerance på 1 frø af gold hejre. I markfrø af præbasis og basis indførtes en norm på 0 frø i mængden til antalsbestemmelse i foderplanter.

I 2008 drøftede udvalget igen problemer med gold hejre og væselhale, se bilag og referat i det følgende:

**UPU (26) møde - Bilag 26-2.4 – Gold hejre og væselhale**

|  |  |  |
| --- | --- | --- |
|  | I forbindelse med avlskontrollen har flere konsulenter og landmænd henvendt sig ved fund af gold hejre eller væselhale. Vi strammede reglerne op for fund af gold hejre i udsæd af markfrø og sædekorn i 2007. Den gang blev det vurderet, at det ikke var nødvendigt at vedtage konsekvenser ved fund af gold hejre ved avlskontrollen udover at det skal noteres på indberetningerne til virksomhed og Plantedirektoratet. Vi ønsker en indledende drøftelse af eventuelt behov for regler ved fund af gold hejre ved avlskontrollen, samt fund af væselhale i udsæd og ved avlskontrollen. |  |

**UPU (26) referat fra møde 28. august 2008 - 2.4 Avlskontrollen 2008 – diverse, herunder gold hejre, væselhale, flyvehavre m.m. (Bilag 26-2.4)**

|  |  |  |
| --- | --- | --- |
|  | *Gold hejre og væselhale*: Steen Kisselhegn oplyste, at der bliver gjort meget i virksomhederne med hensyn til disse to arter. Der er en tendens til stigende problemer med væselhale i specielt rødsvingel og der er ingen effektive midler til at bekæmpe væselhale med. Torben Lunde oplyste, at problemet må blive løst med ændring i sædskiftet, hvor frøavlere udlægger rødsvingel i vårsæd i stedet for i vinterhvede som hidtil. Der har været en del opmærksomhed omkring væselhale på det sidste. Kim Bonde mente, at problemet vil blive løst, når vi har opmærksomhed på det. Problematikken vil blive holdt under observation. Men umiddelbart er der ingen grund til tiltag på området. |  |